Il-Kunsill Lokali tan-Nadur ser jippreżenta l-oġġezzjoni u r-riservi tiegħu għall-applikazzjoni ta' żvilupp propost fi Triq il-Qortin. Ħabbar dan is-Sindku tan-Nadur, Edward Said, f'post fuq Facebook fejn qal li l-Kunsill Lokali ddiskuta din l-applikazzjoni li ġiet ippreżentata lill-Awtorita tal-Ippjanjar, u kien hemm qbil unanimu biex titressaq l-oġġezzjoni. Żvilupp Propost fi Triq il-Qortin – Nadur – PA/85/21:Il-Kunsill Lokali tan-Nadur iddiskuta din l-applikazzjoni li ġiet… Posted by Edward Said on Friday, February 12, 2021 Jirriżulta li l-proġett, li jinkludi l-bini ta' 71 appartament, jaqa' f'żona ta' żvilupp għalkemm partijiet minnu le u dan minħabba l-konfini taż-żona li fuqha qed jiġi propost dan l-iżvilupp li qed jiġi propost minn Titan Developments Limited. Skont l-applikazzjoni, qed jiġi propost wkoll 74 garaxxijiet taħt l-art u pixxina komuni għall-appartamenti mifruxa fuq 4 sulari. Aktar kmieni dan ix-xahar Filmat: Ir-residenti kontra "monstrożità" ta' żvilupp fin-Nadur Il-Kunsill Lokali tan-Nadur qal li dan l-iżvilupp propost; huwa massiv u mhux qed isir f'inħawi meqjusa bħala "Primary Urban Area" ma jaqbel xejn mal-karatteristiċi rurali u t-triq imsemmija parti minnu taqa' f'żona ta' barra l-iżvilupp (ODZ) se jkompli jeqred aktar art agrikola li tinħadem Il-Kunsill qajjem punti oħra fosthom dawk relatati mal-problemi kbar tal-parkeġġ. "Il-fatt li din hija triq li ma tinfidx u saħansitra dejqa, il-problema li fejn qed jiġi propost l-iżvilupp ma hemmx servizzi tad-drenaġġ, il-qlib tal-ilma tax-xita, u anke x'ser jiġri mill-istat tat-triq li ġiet magħmula ġdida riċentament," sostna l-Kunsill Lokali tan-Nadur li qal li jittama li l-Awtorita tal-Ippjanjar tikkunsidra serjament dawn iċ-ċirkustanzi, u tassigura li tagħti prijorità lill-karatteristiċi li jagħmlu lil Għawdex dak li hu. Fil-jiem li għaddew anke l-NGO Moviment Graffitti oġġezzjonat għal dan l-iżvilupp u appellat lill-Awtorità tal-Ippjanar biex tirrifjuta l-applikazzjoni. F'Jannar Residenti jappellaw għas-sapport kontra proġett ta' 71 appartament fin-Nadur .td_uid_3_60278dcca19fc_rand.td-a-rec-img{text-align:left}.td_uid_3_60278dcca19fc_rand.td-a-rec-img img{margin:0 auto 0 0}